Azərbaycanlı rəssamın sərgisi açılıb - Berlin - FOTOLAR - ATV.AZ
Azərbaycanlı rəssamın sərgisi açılıb - Berlin - FOTOLAR
28.04.2015 21:42 21644 dəfə oxunub
Avropa Azərbaycan Cəmiyyətindən (TEAS) verilən məlumata görə, tədbirə 300-dən artıq qonaq qatılıb. Qonaqlar arasında ictimai-siyasi xadimlər, mədəniyyət nümayəndələri, Azərbaycan diasporasının fəalları və incəsənət həvəskarları var idi.
“Gallery Schulz” qalereyasının sahibi Mixael Şults sərginin açılış mərasimində çıxış edərək bildirib ki, dünya xalqlarının mədəniyyətlərində rast gəlinən hər hansı naməlum hal onu hər zaman özünə cəlb edib: "Azərbaycana səfərim zamanı oradakı incəsənət və mədəniyyətlərin müxtəlifliyinə heyran oldum. Söhbət hər iki incəsənətdən gedir: həm tarixi, həm də ki müasir".
M.Şults A.Əzizin yaradıcılığını Azərbaycan Sovet incəsənəti ilə müasir Azərbaycan incəsənəti arasında bağlayıcı kimi dəyərləndirib: “Arif Əzizin çoxşaxəli yaradıcılığı hər zaman dəyişən və abstrakt olub. Onun sənəti ilə yaxından tanış olduqda, onun bədii yaradıcılığının inkşafını və düşüncə tərzini anlamaq olar”.
Berlinli sənətsevərlər qarşısında çıxış edən əməkdar incəsənət xadimi A.Əziz bildirib ki, Sovetlər Birliyi dövründə incəsənətin bir istiqaməti sayılan abstraksionizm üslubuna muraciət etmək yasaq idi: "Əsas kimi isə “Sosialist realizmi” götürülürdü. Azərbaycan müstəqil dövlət olandan sonra rəssamların yaradıcılığına yeni nəfəs verildi. Bütün qadağalar aradan götürüldü".
Qeyd edək ki, Almaniyanın “Berlin TV” kanalı A.Əzizin fərdi sərgisi haqqında geniş reportaj hazırlayıb. /Trend/